На основу члана 9.,111 и 209 Закона о социјалној заштити („Сл.гласник РС“, број 24/2011) и члана 37. Статута Града Ниша („Сл.лист Града Ниша“, број 88/08,143/16),

Скупштина Града Ниша, на седници одржаној дана\_\_\_\_\_\_.године, донела је

**ОДЛУКУ О ИЗМЕНАМА И ДОПУНАМА ОДЛУКЕ О ПРАВИМА ИЗ ОБЛАСТИ СОЦИЈАЛНЕ ЗАШТИТЕ НА ТЕРИТОРИЈИ ГРАДА НИША**

**Члан 1**

У одлуци о правима из области социјалне заштите на територији Града Ниша („Сл. лист Града Ниша“, бр. 101/2012, 96/2013, 44/2014) у члану 3. после тачке 5. додају се тачке 6. и 7. и гласе:

 „6. Персонална асистенција,

 7. Лични пратилац детета“.

**Члан 2**

У члану 4. с таву 2. иза речи „ пружањем занатских услуга (хаузмајстор, фризер, возачи сл)“ додају се речи „услуге геронто-домаћице“.

**Члан 3**

У члану 29. став 3.; члану 43.; члану 45.; члану 46. став 1.; члану 53.; члану 64. став 1.; члану 77.; члану 78. став 1.; члану 86 став 3.; и у члану 87. речи „управа надлежна за социјалну заштиту“ у одговарајућем падежу замењују се речима „Градска управа Града Ниша–Секретаријат надлежан за послове социјалне заштите“ у одговарајућем падежу.

 **Члан 4**

 У члану 35. речи: „управа надлежна за послове социјалне заштите“ у одговарајућем падежу замењују се речима „Градска управа Града Ниша–Секретаријат надлежан за послове социјалне заштите“ у одговарајућем падежу.

 **Члан 5**

 После члана 47. додају се нови чланови 47. а и 47. б и гласе:

 **„Члан 47а**

Сврха услуге персоналне асистенције је пружање одговарајуће индивидуалне практичне подршке која је кориснику неопходна за задовољавање личних потреба и укључивање у образовне, радне и друштвене активности у заједници, ради успостављања што већег нивоа самосталности. Корисници услуге персонална асистенција.

Услуге персоналне асистенције доступне су пунолетним лицима са инвалидитетом, којима је утврђена потреба за првим или другим степеном подршке, који остварују право на увећани додатак на туђу негу и помоћ, имају способност за самостално доношење одлука, радно су ангажовани или активно укључени у рад различитих удружења грађана, спортских друштава, политичких партија и других облика друштвеног ангажмана, односно, укључени су у редовни или индивидуални образовни програм.

 **Члан 47б**

 Сврха ангажовања личног пратиоца је пружање детету одговарајуће индивидуалне практичне подршке ради укључивања у редовно школовање, и активности у заједници, ради успостављања што већег нивоа самосталности.

 Услугу непосредно пружа лични пратилац детета кроз активности које се планирају и реализују у складу са индивидуалним потребама детета, у области кретања, одржавања личне хигијене, облачења, храњења и комуникације са другима.

 Услуга се може користити до краја редовног школовања укључујући завршетак средње школе.

 Лични пратилац доступан је детету са инвалидитетом односно са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је укључено у васпитно-образовну установу, односно школу, до краја редовног школовања, укључујући завршетак средње школе.“

**Члан 6**

 У члану 71. став 3. речи: „Управу за грађанска стања и опште послове“, замењују се речима: „Градску управу Града Ниша - Секретаријат за послове управе и грађанска стања“.

 **Члан 7**

У члану 75.став 1 речи: „Управа града Ниша надлежна за социјалну заштиту“ замењује се речима: „Градска управа Града Ниша–Секретаријат надлежан за послове социјалне заштите“ у одговарајућем падежу.

 **Члан 8**

У члану 78. став 2. и став 3. речи: „управа надлежна за финансије“ замењују се речима: „Градска управа Града Ниша – Секретаријат надлежан за финансије“.

 **Члан 9**

У члану 86. став 1. и 2. речи: „Надлежна Управа за социјалну заштиту“ замењује се речима: „Градска управа Града Ниша–Секретаријат надлежан за послове социјалне заштите“ у одговарајућем падежу.

 **Члан 10**

 Члан 90. брише се.

 **Члан 11**

 Ова одлука ступа на снагу осмог дана од дана објављивања у „Службеном листу Града Ниша“ а примењиваће се од 01.01.2019. године.

Број\_\_\_\_\_\_\_\_\_\_\_

У Нишу\_\_\_\_\_\_\_\_

**СКУПШТИНА ГРАДА НИША**

 **Председник**

 **Мр Раде Рајковић**

**О б р а з л о ж е њ е**

Циљ доношења Одлуке о измени и допуни Одлуке о правима из области социјалне заштите на територији Града Ниша је усклађивање са Одлуком о организацији Градске управе Града Ниша („Сл.лист Града Ниша“ бр. 143/16, 57/17 и 138/17) и Статутом Града Ниша („Сл.лист Града Ниша“ бр. 88/08, 143/16).

Услуга персонална асистенција и услуга лични пратилац детета су регулисане Законом о социјалној заштити („Сл.гласник РС“, бр.24/2011) и Правилником од ближим условима и стандардима за пружање услуга социјалне заштите („Сл.гласник РС“, бр.42/2013143/16, 57/17 и 138/17). Град уназад неколико година пружа ове услуге и било је неопходно и у Одлуци о правима из области социјалне заштите на територији града Ниша исте ближе регулисати.

Одлуком о буџету Града Ниша за 2018. годину у оквиру раздела 4, главе 4.1, програма 11, програмска активност 0901-0008, функција 010,позиција 193, економска класификација 423- Услуге по уговору ( пружање услуге персоналних асистената и пружање услуге лични пратиоци) планирана су средства у износу од 19.000.000 динара која су довољна за реализацију ових услуга у 2018. години. Средства за ову намену обезбедиће се у буџетској 2019. години у износу од 24.000.000,00 РСД, а у буџетској 2020. години у износу од 26.000.000,00 РСД , извор финансирања 01-буџетска средства, чиме се повећавају буџетски расходи и издаци за наредне буџетске године, а покривање повећаних расхода дефинисаће се у складу са чланом 48. став 4. и 5. Закона о буџетском систему („Службени гласник РС“, бр. 54/2009, 73/2010, 101/2011, 93/2012, 62/2013, 108/2013, 142/2014, 68/2015 – др. закон, 103/2015, 99/2016 и 113/2017).

Одлука о измени и допуни Одлуке о правима из области социјалне заштите на територији Града Ниша примењиваће се од јануара 2019. године.

На основу свега изложеног, Градска управа Града Ниша –Секретаријат за дечију и социјалну заштиту предлаже доношење Одлуке.

СЕКРЕТАРИЈАТ ЗА ДЕЧИЈУ И

 СОЦИЈАЛНУ ЗАШТИТУ

 СЕКРЕТАР СЕКРЕТАРИЈАТА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Мирјана Поповић